Höfundur : Kristborg Bóel Steindórsdóttir • Skrifað : 16. nóvember 2015 . Átakið #lítumupp hefur fangað huga minn síðustu daga , en þar opnaði 19 ára menntskælingur umræðuna um yfirgengilega netnotkun almennings . Sjálf lýsti hún sér sem neyslufíkli samfélagsmiðla . Velti einnig fyrir sér orðinu „ Social Media " ( samfélagsmiðlar ) og sagði nær að nefna þá „ Anti Social Media " því fyrirbærið væri alger andstaða hugtaksins „ social " ( félagslegur ) . Það hvarflar ekki að mér að tala á móti netmiðlum eða standa með heykvísl út í vegkanti eins og steinaldarmaður og orga að „ netið sé bara bóla " eða óþarfi . Hvað er ég að gera þarna , í hvað er ég að eyða tíma mínum og hve miklum ? Þá má benda á að foreldri sem ver þeim tíma í símanum eyðir því sem samsvarar einu ári af fyrstu sex árum barnsins síns við þá iðju . Já , ég veit – þetta er hræðilegt ! Gersamlega . Snjallsímar ógna fjölskyldulífi , ég held við getum öll verið sammála um það þegar dæmið er sett svona upp . Ég hef oft lent í rökræðum um þetta við fólk í kringum mig . Fullyrðingar á borð við „ þetta er bara mín kynslóð " og „ ég verð nú bara að fylgjast með fréttum og því sem vinir mínir eru að gera , " finnast mér bara ble . Þrátt fyrir að vera af „ snjallsímakynslóðinni " finnst mér það ekki gefa mér rétt á því að stimpla mig út á tíu mínútna fresti , hvar og hvenær sem er . Ég fór út að borða á dögunum . Hvernig viljum við hafa þetta ? Viljum við eiga innihaldsrík og góð samskipti við fjölskyldu okkar og vini sem skapa góðar minningar eða svona með hangandi hendi og hálfri athygli ? Væri ekki bara svolítið næs að setja okkur það núna á komandi aðventu að vera til staðar fyrir fólkið okkar hér og nú ? Sleppa því að vera á staðnum af hálfum hug . En þú ?